
REFERAT
Privind modificarea Art. 1 din Hotărârea Consiliului Local al Municipiului Timişoara nr. 105/27.03.2012, cu modificările ulterioare

Planul Urbanistic General al Municipiului Timişoara a fost aprobat prin  Hotărârea Consiliului Local al Municipiului Timişoara nr. 157/28.05.2002 privind aprobarea Planului Urbanistic General.
Potrivit art.46 alin (1) din Legea 350/2001 privind amenajarea teritoriului şi urbanismul:

Planul urbanistic general are atât caracter director şi strategic, cât şi caracter de reglementare şi reprezintă principalul instrument de planificare operaţională, constituind baza legală pentru realizarea programelor şi acţiunilor de dezvoltare. Fiecare unitate administrativ-teritorială trebuie să îşi actualizeze la maximum 10 ani planul urbanistic general, în funcţie de evoluţia previzibilă a factorilor sociali, geografici, economici, culturali şi a necesităţilor locale.
Pentru prestarea serviciului de întocmire a noului Planului Urbanistic General al Municipiul Timişoara s-a încheiat Contractul de prestări servicii nr.190/08.10.2010 modificat prin Actul adiţional nr. 1/04.04.2013, Actul adiţional nr. 2/09.09.2014, Actul adiţional nr. 3/09.11.2015, Actul adiţional nr. 4/09.11.2016.
Prin art.1 din Hotărârea Consiliului Local al Municipiului Timişoara nr. 107/11.03.2014, pe baza prevederilor art. 46 alin (1^3), s-a aprobat prelungirea termenului de valabilitate a Planului Urbanistic General al Municipiului Timişoara  până la intrarea în vigoare a noului Plan Urbanistic General, dar nu mai mult de 24.04.2017. 
La stabilirea termenului s-a avut în vedere faptul că elaborarea Planului Urbanistic General se afla în Etapa 4 - Avizare şi aprobare PUG.
Ulterior emiterii Hotărârii Consilului Local al Municipiului Timişoara nr. 107/11.03.2014, prin art. II al Legii 303/27.11.2015 pentru modificarea art. 46 din Legea 350/2001 privind amenajarea teritoriului şi urbanismul şi a art. II din Ordonanţa de urgenţă a Guvernului nr. 85/2012 pentru modificarea alin (1^3) al art. 46 din Legea 350/2001 privind amenajarea teritoriului şi urbanismul au fost  stabilite următoarele;
„Termenul de valabilitate a planurilor de urbanism generale eleborate şi aprobate până în anul 2003 poate fi prelungit prin hotărâre a consiliului local / Consiliului General al Municipiului Bucureşti până la data aprobării , în condiţiile legii, a noii documentaţii de urbanism, dar nu mai târziu de 30 decembrie 2018”

Având în vedere că datorită termenelor de avizare a noului Plan Urbanistic General al Municipiului Timişoara, prezentate în Anexa 1, există încă etape în curs de avizare, astfel încât, pentru a evita un blocaj major în procesul de autorizare a lucrărilor de construcţii în lipsa unor documentaţii de urbanism legal aprobate (în Planul Urbanistic General au fost integrate  şi documentaţiile de urbanism ulterior aprobate), cu consecinţe şi efecte negative inclusiv asupra vieţii  economice,
PROPUNEM :
Comisiilor din cadrul Consiliului Local al Municipiului Timişoara:
Modificarea Art. 1 din „Hotărârea Consiliului Local al Municipiului Timişoara nr. 105/27.03.2012 privind prelungirea valabilităţii Planului Urbanistic General al Municipiului Timişoara aprobat prin Hoărârea Consiliului Local al Municipiului Timişoara nr. 157/28.05.2002”, cu modificările ulterioare, în sensul actualizării datei limită de valabilitate, conform cu modificările legislative din art. II al Legii 303/27.11.2015 pentru modificarea art. 46 din Legea 350/2001 privind amenajarea teritoriului şi urbanismul şi a art. II din Ordonanţa de urgenţă a Guvernului nr. 85/2012 pentru modificarea alin (1^3) al art. 46 din Legea 350/2001 privind amenajarea teritoriului şi urbanismul, adică 30.12.2018.

